L 277/196
RO
Jurnalul Oficial al Uniunii Europene
27.10.2022
(6)
Prin Decizia de punere în aplicare (UE) 2018/820 a Comisiei (5), care a încetat să se mai aplice de la 1 ianuarie 2020, Țările de Jos au primit o derogare, în temeiul Directivei 91/676/CEE, de a autoriza împrăștierea de gunoi de grajd de la animale erbivore în fermele cu o suprafață formată în proporție de cel puțin 80 % din pajiști, în limita a 230 kg de azot pe hectar pe an pentru fermele de pe solurile nisipoase din sud și din centru și de pe solurile de loess și în limita a 250 kg de azot pe hectar pe an pentru fermele de pe alte tipuri de sol.
Derogarea viza 18 818 ferme în 2019, reprezentând 44,7 % din suprafața agricolă netă totală din Țările de Jos.
(7)
Prin Decizia de punere în aplicare (UE) 2020/1073 a Comisiei (6), care a încetat să se mai aplice de la 31 decembrie 2021, Țările de Jos au primit o derogare de a autoriza împrăștierea gunoiului de grajd de la animale erbivore în fermele cu o suprafață formată în proporție de cel puțin 80 % din pajiști, în limita a 230 kg de azot pe hectar pe an pentru fermele de pe solurile nisipoase din sud și din centru și de pe solurile de loess și în limita a 250 kg de azot pe hectar pe an pentru fermele de pe alte tipuri de sol.
Durata respectivei decizii de punere în aplicare a fost limitată la doi ani pentru a permite Țărilor de Jos să pună în aplicare pe deplin o strategie consolidată de asigurare a respectării legislației care să prevină frauda în punerea în aplicare a politicii sale privind gunoiul de grajd.
În plus, au fost incluse condiții suplimentare pentru a preveni creșterea efectivului de animale și pentru a reduce emisiile de amoniac rezultate în urma împrăștierii gunoiului de grajd.
(8)
La 25 februarie 2022, Țările de Jos au solicitat o nouă derogare în temeiul punctului 2 al treilea paragraf din anexa III la Directiva 91/676/CEE.
(9)
Datele raportate de Țările de Jos (7) în conformitate cu articolul 10 din Directiva 91/676/CEE au arătat că, în perioada 2016-2019, aproximativ 14 % dintre stațiile de monitorizare a apelor subterane din Țările de Jos au înregistrat concentrații medii de nitrați peste 50 mg/l, 5 % dintre stații au înregistrat concentrații medii de nitrați cuprinse între 40 și 50 mg/l, iar 73 % dintre ele – concentrații de sub 25 mg/l.
De asemenea, datele au arătat că, în perioada 2016-2019, 99 % dintre stațiile de monitorizare a apelor de suprafață din Țările de Jos au înregistrat concentrații medii de nitrați sub 50 mg/l, iar 96 % dintre aceste stații de monitorizare au înregistrat concentrații medii de nitrați sub 25 mg/l.
Cu toate acestea, în perioada de raportare 2016-2019, 58 % dintre apele dulci au fost eutrofice, iar 10 % puteau deveni eutrofice în lipsa adoptării de măsuri.
(10)
Aceste date, astfel cum au fost publicate în Raportul privind articolul 10 din Directiva 91/676/CEE (8), au indicat și variații semnificative între provinciile neerlandeze, precum și că în mai multe provincii din Țările de Jos există puncte critice de poluare cu nitrați a apelor subterane și zone eutrofice.
În Limburg, la 36 % dintre stațiile de monitorizare a apelor subterane s-au înregistrat concentrații medii de nitrați mai mari de 50 mg/l și la 22 % dintre stații s-au înregistrat tendințe negative, iar 74 % din apele de suprafață erau eutrofice și 16 % erau expuse riscului de a deveni eutrofice în lipsa adoptării de măsuri.
În Noord-Brabant, la 26 % dintre stațiile de monitorizare a apelor subterane s-au înregistrat concentrații medii de nitrați mai mari de 50 mg/l și la 20 % dintre stații s-au înregistrat tendințe negative, iar 68 % din apele de suprafață erau eutrofice și 7 % erau expuse riscului de a deveni eutrofice în lipsa adoptării de măsuri.
În Zeeland, la 14 % dintre stațiile de monitorizare a apelor subterane s-au înregistrat concentrații medii de nitrați mai mari de 50 mg/l și la 47 % dintre stații s-au înregistrat tendințe negative, iar 80 % din apele de suprafață erau eutrofice și 11 % erau expuse riscului de a deveni eutrofice în lipsa adoptării de măsuri.
În Zuid-Holland, 54 % din apele de suprafață erau eutrofice și 17 % erau expuse riscului de a deveni eutrofice în lipsa adoptării de măsuri.
În Noord-Holland, 61 % din apele de suprafață erau eutrofice și 19 % erau expuse riscului de a deveni eutrofice în lipsa adoptării de măsuri.
În Utrecht, la 24 % dintre stațiile de monitorizare a apelor subterane s-au înregistrat tendințe negative ale concentrațiilor de nitrați, iar 43 % din apele de suprafață erau eutrofice și 10 % erau expuse riscului de a deveni eutrofice în lipsa adoptării de măsuri.
În Gelderland, la 10 % dintre stațiile de monitorizare a apelor subterane s-au înregistrat concentrații medii de nitrați mai mari de 50 mg/l și la 15 % dintre stații s-au înregistrat tendințe negative.
În Overijssel, la 18 % dintre stațiile de monitorizare a apelor subterane s-au înregistrat concentrații medii de nitrați mai mari de 50 mg/l și la 19 % dintre stații s-au înregistrat tendințe negative, iar 67 % din apele de suprafață erau eutrofice și 4 % erau expuse riscului de a deveni eutrofice în lipsa adoptării de măsuri.
În Drenthe, la 15 % dintre stațiile de monitorizare a apelor subterane s-au înregistrat concentrații medii de nitrați mai mari de 50 mg/l, iar 65 % din apele de suprafață erau eutrofice și 9 % erau expuse riscului de a deveni eutrofice în lipsa adoptării de măsuri.
În Friesland, la 23 % dintre stațiile de monitorizare a apelor subterane s-au înregistrat tendințe negative ale concentrațiilor de nitrați, iar 85 % din apele de suprafață erau eutrofice.
În Groningen, 52 % din apele de suprafață erau eutrofice și 11 % erau expuse riscului de a deveni eutrofice în lipsa adoptării de măsuri.
În Flevoland, 33 % din apele de suprafață erau eutrofice.
(5) Decizia de punere în aplicare (UE) 2018/820 a Comisiei din 31 mai 2018 de acordare a unei derogări solicitate de Țările de Jos în temeiul Directivei 91/676/CEE a Consiliului privind protecția apelor împotriva poluării cu nitrați proveniți din surse agricole (JO L 137, 4.6.2018, p. 27).
(6) Decizia de punere în aplicare (UE) 2020/1073 a Comisiei din 17 iulie 2020 de acordare a unei derogări solicitate de Țările de Jos în temeiul Directivei 91/676/CEE a Consiliului privind protecția apelor împotriva poluării cu nitrați proveniți din surse agricole (JO L 234, 21.7.2020, p. 20).
(7) COM(2021) 1000 și SWD(2021) 1001, partea 28.
(8) COM(2021) 1000 și SWD(2021) 1001, partea 28.